b'\n_START_ARTICLE_\nL\xc3\xa0ser tag\n_START_SECTION_\nHist\xc3\xb2ria\n_START_PARAGRAPH_\nA finals de la d\xc3\xa8cada dels 70 i principis dels 80 l\'ex\xc3\xa8rcit dels Estats Units va desenvolupar un sistema amb raigs infraroigs per a l\'entrenament de combat. El sistema MILERS funcionava com un sistema "L\xc3\xa0ser tag", ja que els trets d\'infraroig eren recollits per receptors que comptaven els impactes. Sistemes similars s\xc3\xb3n manufacturats per diverses companyies i usats per diversos ex\xc3\xa8rcits per tot el globus._NEWLINE_A finals de la d\xc3\xa8cada dels 70, amb l\'arribada a les grans pantalles de Star Trek, es va popularitzar aquest joc encara poc desenvolupat tot i que la idea del joc sempre ha sigut la mateixa. El primer centre de l\xc3\xa0ser tag com a tal va apar\xc3\xa8ixer a Dallas, Estats Units, amb el nom de George Carter II._NEWLINE_En el 1988 neix l\'empresa Phasor Strike (Zone Laser Tag) que, actualment \xc3\xa9s l\'empresa especialitzada en aquest joc m\xc3\xa9s gran i important del m\xc3\xb3n amb m\xc3\xa9s de 586 centres repartits en tots els continents.'